text: / সারা দেশ / এমপি দুর্জয়কে প্যানেল মেয়রের ফুলেল শুভেচ্ছা
  মানিকগঞ্জ পৌরসভার প্যানেল মেয়র নির্বাচিত হওয়ায় মানিকগঞ্জ-০১ আসনের সংসদ সদস্য এ এম নাঈমুর রহমান দুর্জয়কে ফুল দিয়ে শুভেচ্ছা জানান দুইবারের নির্বাচিত কাউন্সিলর ও জেলা যুবলীগের আহবায়ক আব্দুর রাজ্জাক রাজা।
  আজ বুধবার সন্ধ্যায় এমপি দুর্জয়ের মানিকগঞ্জ শহরের বাসভবনে ফুল দিয়ে শুভেচ্ছা জানান তিনি ।
  এসময় অন্যদের মধ্যে উপস্থিত ছিলেন জেলা পরিষদের সদস্য ও জেলা যুবলীগের যুগ্ম আহবায়ক মাহবুবুর রহমান জনি, জেলা পরিষদের সদস্য আবুল বাশার, জেলা শ্রমিক লীগের সভাপতি বাবুল সরকার, বিশিষ্ট ব্যবসায়ী লাভলু মিয়া, জেলা যুবলীগের সদস্য ফিরোজ আহমেদ, এ্যাডভোকেট সাদিকুল ইসলাম সোহা, মনিরুল ইসলাম খান মনি, রেজাউল ইসলাম রাজা প্রমুখ।
  এর আগে, বুধবার দুপুরে মানিকগঞ্জ পৌরসভার সকল কাউন্সিলরদের ভোটের মাধ্যমে ১নং প্যানেল মেয়র নির্বাচিত হন পৌরসভার ৫নং ওয়ার্ডের দুইবারের নির্বাচিত কাউন্সিলর আব্দুর রাজ্জাক রাজা, নারী প্যানেল মেয়র নির্বাচিত হন ৭,৮,৯ নং ওয়ার্ডের সংরক্ষিত নারী কাউন্সিলর ডা. জেসমিন আক্তার ও ২নং প্যানেল মেয়র হিসেবে নির্বাচিত হন পৌরসভার ৩নং ওয়ার্ড কাউন্সিলর তসলিম হৃদয়।
  উল্লেখ, আব্দুর রাজ্জাক রাজা টানা ৫ বছর পৌরসভার ৫নং ওয়ার্ডের কাউন্সিলর ও ২নং প্যানেল মেয়র হিসেবে সফলভাবে দ্বায়িত্ব পালন করে গত ২৮ ডিসেম্বর পৌর নির্বাচনে পুনরায় বিপুল ভোটে কাউন্সিলর নির্বাচিত হন।